Učna priprava za pouk angleščine – 6. razred osnovne šole
Učbenik: Touchstone 6
Enota: Unit 1 – Notices (Obvestila: Velelniki in prepovedi)
Trajanje ure: 45 minut
Tema: Razumevanje in uporaba velelnikov ter prepovedi v obvestilih

Cilji učne ure
1. Učenci prepoznajo in razumejo velelnike ter prepovedi v obvestilih.
2. Učenci sestavijo kratka obvestila z uporabo velelnikov in prepovedi.
3. Učenci sodelujejo v spletni učilnici Moodle in nadgradijo besedni zaklad s pomočjo sodelovalnega slovarja.
Potrebščine
· Učbenik Touchstone 6
· Projektor ali tabla
· Računalnik ali tablica za dostop do Moodle učilnice
· Delovni listi

Potek učne ure
1. Uvod (5 minut)
1. Pozdrav in kratka motivacija: učitelj pokaže nekaj vsakodnevnih obvestil (npr. »No smoking«, »Please keep off the grass«, »Be quiet«).
2. Učence vpraša: 
· Kje ste že videli podobna obvestila?
· Zakaj so pomembna?
2. Razlaga (10 minut)
1. Učitelj predstavi velelnike (imperative) in prepovedi (negative imperative) z nekaj primeri, ki jih že poznajo iz razreda – kako učitelj daje navodila učencem: 
· Velelnik: Open the door., Sit down., Be quiet.
· Prepoved: Don’t run., Don’t touch that., Don’t talk.
2. Skupaj z učenci prebere primere obvestil iz učbenika Touchstone 6 (str. 54, vaja 4a, b)  
3. Utrjevanje in vaja (15 minut)
A. Reševanje nalog v učbeniku (5 minut)
· Učenci samostojno rešijo vaje iz učbenika, kjer dopolnjujejo obvestila ali prepoznajo velelnike in prepovedi.
B. Naloge v spletni učilnici Moodle (10 minut)
1. Učenci se prijavijo v Moodle in rešujejo nalogo, kjer: 
· Preberejo obvestila in dopišejo kraje, kjer se ta obvestila nahajajo.
4. Sodelovalna naloga v Moodle (10 minut)
1. Učenci v spletni učilnici Moodle dostopajo do skupnega slovarja.
2. Vsak učenec vpiše 2 novi besedi ali frazi, povezani z obvestili (npr. Keep out, No littering, Watch out), ter napiše prevod v slovenščino in primer rabe v stavku.
3. Učitelj preveri prispevke in spodbuja učence, da dodajo komentarje na prispevke sošolcev.
5. Sklepni del (5 minut)
1. Povzetek učne ure: Učitelj ponovi glavne točke (velelniki, prepovedi).
2. Učenci povedo primere obvestil, ki so jih zasledili v šoli ali doma.
3. Učitelj podeli pohvale za sodelovanje in opozori na domačo nalogo.
Domača naloga
Napiši tri obvestila, ki bi jih lahko nalepili v šoli (npr. v knjižnici, telovadnici) z uporabo velelnikov ali prepovedi.
Viri in literatura
· Učbenik Touchstone 6

Priloga:
Zaslonski sliki: slika vnosa učenke v slovar iz spletne učilnice, slika dnevnika delovanja, kjer se vidi, da je učenka vnašala slovarski zapis.

